b"\n_START_ARTICLE_\nLieja-Bastogne-Lieja 2010\n_START_SECTION_\nDesenvolupament de la cursa\n_START_PARAGRAPH_\nA la Cota de la Roche aux Faucons, on havia tingut lloc l'acceleraci\xc3\xb3 decisiva en l'edici\xc3\xb3 del 2009, Andy Schleck (Team Saxo Bank) ho torn\xc3\xa0 a intentar, per\xc3\xb2 fou seguit per Philippe Gilbert (Omega Pharma-Lotto). Poc despr\xc3\xa9s atac\xc3\xa0 Alberto Contador (Astana), enlla\xc3\xa7ant amb els dos capdavanters, per\xc3\xb2 en el descens se'ls uniren, entre d'altres, Cadel Evans, Aleksandr Vinok\xc3\xbarov, Igor Ant\xc3\xb3n i Joaquim Rodr\xc3\xadguez._NEWLINE_Tot seguit, aprofitant un moment d'incertesa, Vinok\xc3\xbarov llan\xc3\xa7\xc3\xa0 un dur atac que sols pot ser seguit per Aleksandr K\xc3\xb3lobnev. Per darrere el grup es trenc\xc3\xa0 i tot i els intents de Philippe Gilbert per agafar els escapats, la difer\xc3\xa8ncia anir\xc3\xa0 augmentant. _NEWLINE_La vict\xc3\xb2ria se l'havien de disputar entre els dos escapats i Vinok\xc3\xbarov aprofit\xc3\xa0 la darrera cota del dia per atacar el seu company d'escapada i guanyar en solitari. Per darrere arribaren K\xc3\xb3lobnev i Valverde, que guany\xc3\xa0 l'esprint del grup perseguidor."